

**LEOPOLD SUHODOLČAN**

Prav na [dan kulture](https://www.kam.si/leopold-suhodolcan/1267_dan-kulture.html) je obletnica smrti mladinskega pisatelja Leopolda Suhodolčana. Rodil se je 10. avgusta 1928, v kraju Žiri, v Poljanski dolini, umrl pa je na današnji dan, 8. februarja 1980 na Golniku. Osnovno šolo je obiskoval v Šentilju, učiteljišče pa je končal v Mariboru. Poučeval je v [Radljah ob Dravi](https://kam.si/radlje_ob_dravi/) in na [Prevaljah](https://kam.si/prevalje/) .

Leopold Suhodolčan je bil predvsem mladinski pisatelj, pisal pa je tudi radijske igre in televizijske nadaljevanke, povesti, novele in romane. Bil je vsestranski ustvarjalec. V mladih letih se je ukvarjal tudi z gledališčem, bil je režiser in igralec. Risal je akvarele in vodil Likovni salon.

Glavnina njegovega dela pa je le pisanje za mladino: mladinska detektivka, Naočnik in Očalnik; sodobna pravljica, Piko Dinozaver; v knjigi Skriti dnevnik, se je lotil vojne teme; odličen pa je bil v komedijah, kot so Figole Fagole ali pa Narobe svet v mestu Petpedi.

***S profesorjem slovenskega jezika Stankom Kotnikom sta Bralno značko ustanovila leta 1961 na prevaljski šoli.***